John B. Calhoun

John B. Calhoun (* 11. máj 1917 Elkton, Tennessee – † 7. september 1995) bol americký etológ a behaviorálny vedec, známy pre svoje výskumy hustoty obyvateľstva a jeho vplyv na správanie. Tvrdil, že bezútešné výsledky jeho experimentov s hlodavcami simulujúcich preľudnenie, môžu byť ponurým modelom pre budúcnosť ľudskej rasy.

Experimenty

Experimenty s nórskymi potkanmi  
Calhoun uskutočnil svoje experimenty v správaní s použitím domestikovaných nórskych potkanov vo svojom laboratóriu v druhom poschodí obrovskej stodoly na farme Casey.
Variácie v prostredí viedli k rozdielom v modeloch správania sa  a nakoniec k pojmu „poruchy správania“.

Experiment myší raj 

Experiment myší raj, alebo Universum 25, alebo Calhounov experiment, bol experiment s myšami, ktorým  vybudoval dokonalý život s ideálnymi podmienkami pre bezproblémové rozmnožovanie, dostatkom potravy a bez strachu z predátorov. Namiesto toho, aby sa myši tešili z dokonalého života a množili sa, hlodavce vyhynuli.

Stručný priebeh experimentu
 Fáza A (0-55 deň od osídlenia)
 Do pripraveného bludiska boli vložené 4 páry myší starých 48 dní
 Po úvodných sociálnych zmätkoch boli vytvorené teritóriá a vybudované hniezda
 Prvý prírastok po 55 dňoch
 Fáza B (55-315 deň od osídlenia)
 prudký populačný rast zdvojnásobenie populácie cca. každých 55 dní
 v závere fázy bolo 150 dospelých jedincov rozdelených do 14 sociálnych skupín
 v závere fázy bolo 470 nedospelých myší s materskou starostlivosťou a socializáciou
 Fáza C (315-560 deň od osídlenia)
 rast populácie sa spomalil na zdvojnásobenie populácie cca. každých 145 dní
 nedostatok funkčných rolí v sociálnom systéme, postupný rozpad systému
 u samcov vzrástla incidencia homosexuálneho správania i pokusov párenia sa s mláďatami
 vzhľadom na vysokú hustotu populácie klesla efektivita teritoriálnej obrany
 v dôsledku absencie teritoriálnej obrany sa zvyšovala agresivita samíc, nižšie prírastky, obmedzenie starostlivosti o mláďatá
 v závere fázy došlo k zrúteniu sociálneho systému a len málo mláďat prežívalo
 maximum populácie bolo dosiahnuté 560 dní od osídlenia - 2200 myší, pri nevyužití 20% hniezd, 60% pitia a nevyužití 70% potravy
 Fáza D (560 - 1588 deň od osídlenia)
 Len 20% samíc bolo schopných počatia
 Samci "krásavci" sa starali o potravu, spánok a kožúšok. Nezúčastňovali sa súbojov a nepokúšali sa o párenie so samicami
 Posledné preživšie mláďa sa narodilo 600 dní od osídlenia. Posledné nepreživšie mláďa sa narodilo 920 dní od osídlenia
 Ani páry vyňaté z experimentu a vložené do ideálnych podmienok neboli už schopné reprodukcie
 Vyňaté jedince neboli schopné párenia ani s jedincami s funkčnými sociálnymi návykmi
 1333 dní od osídlenia bol priemerný vek myší 776 dní, t.j. cca 200 dní od menopauzy a zánik populácie bol nezvratný
 1588 dní od osídlenia žilo už len 23 samíc a 4 samci
 zánik populácie sa odhadol na 1780 dní od osídlenia, čo bolo odhadnuteľné už po 700 dňoch od osídlenia

Referencie

Iné projekty

Zdroj 

Psychológovia
Psychológovia USA
Vedci USA
Psychologické experimenty